**Activitat 1**

**APLEC DEL PONT DEL RIUDEVILLA**

**Dissabte 2 de desembre**

Un aplec al voltant del pont del Riudevilla, un pont d’origen medieval construït en el curs del camí ral de Barcelona a França.

Els camins històrics són essencials per entendre les arrels del que som, camins per on la gent transitava a peu, per comunicar-se, transportar mercaderies o idees. Camins que amb la construcció de les noves infraestructures viàries han perdut la seva funció originària i han quedat oblidats. Amb la construcció de la carretera N-II, el pont del Riudevilla va deixar d’utilitzar-se i va començar el procés de degradació i enrunament que està patint.

L’aplec del pont del Riudevilla vol ser un primer pas per recuperar i mantenir viu el seu interès, al llarg del matí hi haurà diferents activitats:

 **10h a la Plaça de l’Església de Riudellots de la Selva** ([ubicació](https://maps.app.goo.gl/hptj4ZpkmoBNcbBg8)); una caminada fins a l’antic pont del Riudevilla.

 **11h al pont del Riudevilla**; una plantada d’esqueixos de vímets en els marges de la riera, vímets de la plantació de les Vimeteres d’en Juher, amb l’Associació Catalana de Cistellers.

 **12h a Can Calderó Nou** ([ubicació](https://maps.app.goo.gl/SiiSQ4y8MPCx3T3n7)); un vermut amb dansa, poesia i música, amb l’**ESCOLA DANSA ELENA** i la **companyia d’arrel tradicional** **MINIMíssimA**. Hi haurà servei de bar amb productes de proximitat.

Activitats gratuïtes amb inscripció prèvia. Per la inscripció cal enviar un correu electrònic a info@ultimavertebra.cat

**Activitat 2**

**CAMINADA POPULAR: CAMINS DEL RIUDEVILLA**

**Dissabte 16 de desembre**

Una caminada popular de la plaça de l’església de Riudellots de la Selva fins a les Fonts de Salitja de Vilobí d’Onyar, resseguint els camins antics de la riera Riudevilla.

Amb la participació d’**ELVIS MALLORQUÍ** (historiador riudellotenc) i **CLARA GARÍ** (historiadora de l’art, gestora cultural i artista).

 **Hora i lloc d’inici: 9h a la Plaça de l’Església de Riudellots de la Selva** ([ubicació](https://maps.app.goo.gl/hptj4ZpkmoBNcbBg8)).

 Hora i lloc de finalització: aprox. 13h, a les Fonts de Salitja, de Vilobí d’Onyar ([ubicació](https://maps.app.goo.gl/f57GGU7UGioz9dSXA)).

**La caminada serà només d’anada i creuarà l’antic pont del Riudevilla, amb un recorregut total de 9 km a peu pla. Cal dur roba i calçat adequat. Per la tornada ens organitzarem amb vehicles privats.**

Activitat gratuïta amb inscripció prèvia. Per la inscripció cal enviar un correu electrònic a info@ultimavertebra.cat